[{"text_idx": "#000002", "text": "Euskerearen Nazinoarteko Egunaren bezperan, euskera hutsean behar egiten daben uriko hiru komunikabide omendu ditu Bilboko Udalak, hirurak be ikus-entzunezkoen alorrekoak: Hamaika Telebista, Bizkaia Irratia eta Bilbo Hiria Irratia. Lekuan lekuko hedabideen konpromisoari autortzea da, bilbotarren artean euskerea normalizetan eta euskal kulturea sustatzen egiten daben lanagaitik."}, {"text_idx": "#000005", "text": "Beste alde batetik, aurreko urteetan lez, Bilboko Udalak bat egin dau Euskerearen Eguneko adierazpen instituzionalagaz. Adostasuna, etorkizunaren giltzarri izenburupean, Eusko Jaurlaritzeak zabaldu dau agiria, nahi daben herritar eta erakundeek babestu deien. Euskerearen Legearen 40. urteurrena gogoan hartzen dau adierazpenak."}, {"text_idx": "#000006", "text": "Asko zor deutso euskereak adostasunari, dino testuak. Eta adostasunak borondatea dau oinarri ezinbesteko. Borondatea, eta eskuzabaltasuna behar dira buru-bihotzetan abiaburu eta helmuga ezbardinak doguzanon artean diagnosiak eta aurrerabiderako pausuak adosteko. Ez da ezelan be eginkizun erraza; bai, ostera, euskerearentzat ezinbestekoa."}]